

ΔΗΜΟΥ ΚΑΜΕΝΩΝ ΒΟΥΡΛΩΝ

**ΔΙΚΑΙΟΛΟΓΗΤΙΚΑ για το «κοινωνικΟ εισΟδημα αλληλεγγΥης»Κ.Ε.Α.**

Οι αιτήσεις των δικαιούχων μπορούν να κατατεθούν:

Ηλεκτρονικά απευθείας από τον αιτούντα ( με τους κωδικούς taxis) χρησιμοποιώντας την ηλεκτρονική διεύθυνση [www.keaprogram.gr](http://www.keaprogram.gr) ή στο Κέντρο Κοινότητας Δήμου Καμένων Βούρλων (Εθνικής Αντιστάσεως 5 στο Δημαρχείο του Μώλου) **Από Δευτέρα ως Παρασκευή από τις 8:30 έως και τις 14:00. Τηλέφωνο: 2235350208, 2235350212**

**Ο ΑΙΤΩΝ ΟΦΕΙΛΕΙ ΝΑ ΠΡΟΣΚΟΜΙΣΕΙ:**

* **Εντυπο συναΙνεσης υπογεγραμμένο (με γνήσιο της υπογραφής) από όλα τα ενήλικα μέλη της οικογένειας(από 18 χρονών και άνω) καθώς και των ατόμων που τυχόν φιλοξενούνται.**
* **Φωτοαντίγραφο Αστυνομικής Ταυτότητας και ΑΜΚΑ**
* **ΙΒΑΝ τραπεζικού λογαριασμού του αιτούντος**
* **Διεύθυνση ηλεκτρονικού ταχυδρομείου (Email)**
* **Αριθμός παροχής ηλεκτρικής ενέργειας**
* **Κινητό τηλέφωνο**
* **Σε περίπτωση αλλοδαπών:**

Απαιτείται άδεια παραμονής και διαβατήριο σε ισχύ, βεβαίωση κατάθεσης αιτήματος για ανανέωση ή βεβαίωση Ευρωπαίου Πολίτη

* **Οι αιτούντες άσυλο δεν μπορούν να αιτηθούν για το Κ.Ε.Α.**
* **Τα τέκνα που εκπληρώνουν τη στρατιωτική τους θητεία δεν διαγράφονται πλέον**
* **Τα τέκνα ως 25 ετών που φοιτούν σε Πανεπιστήμιο,** σχολεία ή ινστιτούτα επαγγελματικής εκπαίδευσης/ κατάρτισης **ανεξαρτήτου τόπου διαμονής εντάσσονται στις αιτήσεις των γονέων**
* **ΣΤΟΙΧΕΙΑ ΚΑΤΟΙΚΙΑΣ**

**Σε περίπτωση ιδιοκτησίας:**

Προσκόμιση συμβολαίου που να τεκμηριώνει την κατοικία, Ε9 ή ΕΝΦΙΑ, Ε1, Εκκαθαριστικό Σημείωμα, Λογαριασμός ΔΕΚΟ στο όνομα του αιτούντος

* **Σε περίπτωση ενοικίου:**

Hλεκτρονικό μισθωτήριο σε ισχύ τουλάχιστον 6 μηνών πριν, Ε1, Εκκαθαριστικό Σημείωμα,

Λογαριασμός ΔΕΚΟ στο όνομα του αιτούντος

* **Σε περίπτωση παραχώρησης:**

Ε2 του ιδιοκτήτη , Ε1 ( Η παραχώρηση να είναι 100% και να έχει δηλωθεί στην τελευταία φορολογική δήλωση εισοδήματος) , Εκκαθαριστικό Σημείωμα

Λογαριασμός ΔΕΚΟ στο όνομα του αιτούντος

* **Σε περίπτωση αστεγίας :** Βεβαίωση από την κοινωνική υπηρεσία του δήμου ύστερα από επιτόπια Κοινωνική Έρευνα της Κοινωνικής Λειτουργού
* **Σε περίπτωση φιλοξενίας:** Δεν δύναται ο πολίτης να υποβάλει αίτηση
* **ΠΡΟΣΩΠΙΚΑ ΣΤΟΙΧΕΙΑ:**
* **Σε περίπτωση διαζυγίου**: διαζευκτήριο οικογενειακής κατάστασης
* **Σε περίπτωση διάστασης:** Οποιοδήποτε δικαστικό έγγραφο, αίτηση διαζυγίου, ασφαλιστικά μέτρα, επιμέλεια τέκνων
* **Σε περίπτωση αναπηρίας:** Πιστοποιητικό ΚΕΠΑ
* **Σε περίπτωση ανεργίας:**  Βεβαίωση ανεργίας ΟΑΕΔ ή βεβαίωση με τον λόγο απόρριψης ένταξης στα μητρώα
* **Για να χαρακτηριστεί μόνογονεϊκή οικογένεια:**

Μόνο με διαζευκτήριο και επιμέλεια ή άγαμος με τέκνα κάτω των 18 ετών και το νοικοκυριό να απαρτίζεται **αποκλειστικά** από τα μέλη της μονογονεϊκής οικογένειας με πιστοποιητικό οικογενειακής κατάστασης.

* **Σε περίπτωση οπού λαμβάνεται διατροφή**: Αντίγραφο δικαστικής απόφασης και ο λογαριασμός τράπεζας
* **Σε περίπτωση νοικοκυριού με ανήλικα τέκνα:**

Απαιτείται βεβαίωση έγγραφης φοίτησης στην υποχρεωτική εκπαίδευση από τον Διευθυντή της σχολικής μονάδας

* **Σε περίπτωση νοικοκυριού με ενήλικα τέκνα:**

Βεβαίωση φοίτησης από το εκπαιδευτικό ίδρυμα που φοιτούν

* **ΟΙΚΟΝΟΜΙΚΑ ΣΤΟΙΧΕΙΑ:**
* **Σε περίπτωση εσόδων από Εργασία (μισθοί)**:
* Καρτέλα ενσήμων του ασφαλιστικού φορέα και βεβαίωση εργοδότη με τις καθαρές αποδοχές ανά μήνα του τελευταίου εξαμήνου
* **Σε περίπτωση εσόδων από Αγροτική δραστηριότητα**: Έγγραφο που αποδεικνύει το πόσο και τον μήνα καταβολής, τιμολόγιο που έχει κοπεί από πωλήσεις
* **Σε περίπτωση εσόδων από ενοίκια:** Ε2 ή έγγραφο που αποδεικνύει το πόσο και το μήνα καταβολής
* **Σε περίπτωση εσόδων από επίδομα ανεργίας:** Κατάσταση πληρωμών επιδομάτων από τον ΟΑΕΔ
* **Σε περίπτωση εσόδων από συντάξεις:** Έγγραφο που αποδεικνύει το πόσο και το μήνα καταβολής
* **Σε περίπτωση εσόδων από ελεύθερα επαγγέλματα:** Βιβλίο εσόδων εξόδων μείον τις ασφαλιστικές εισφορές, εισφορές ΕΦΚΑ για το προηγούμενο εξάμηνο , περιοδική δήλωση ΦΠΑ ή τιμολόγια (δελτία παροχής),φωτοαντίγραφο Ε3 του αντίστοιχου έτους, ισοζύγιο λογαριασμών
* **Σε περίπτωση εσόδων από επιδόματα**: Κατάσταση πληρωμών Α21, επίδομα θέρμανσης κ.α.
* **Σε περίπτωση εσόδων από εργόσημα**: Έγγραφα από τα Κεντρικά του ΟΓΑ που πιστοποιεί το ποσό και τον χρόνο είσπραξης των εργοσήμων

**Είναι σημαντικό να δηλωθούν τα ποσά στο εξάμηνο αναφοράς που έγινε η λήψη τους καθώς σε πιθανό εντοπισμό μη δήλωσης τους από το αρμόδιο Υπουργείο, η αίτηση θα τεθεί αυτομάτως σε αναστολή.**